Caster se goud verseker 10 medaljes vir SA | Maroela Media
Caster Semenya het Sondagoggend 'n gouemedalje verower in die 800 m vir vroue by die Olimpiese Spele in Rio de Janeiro, Brasilië.
Caster het in 'n tyd van 1:55.28 die afstand afgelê voor Francine Niyonsaba van Burundi wat in 'n tyd van 1:56.49 klaargemaak het. Margaret Wambui van Kenia was in die derde plek met 'n tyd van 1:56.89. Kanada, Pole, Engeland, Belarus en die VSA kon nie podiumplekke verseker nie.
Dit is Suid-Afrika se tweede gouemedalje, nadat Wayde van Niekerk in die 400 m vir mans 'n nuwe wêreldrekord opgestel het.
Dit is die derde keer in die geskiedenis van Suid-Afrika se deelname aan die Olimpiese Spele dat die land 10 medaljes kon verower. Suid-Afrika het dit onderskeidelik ook in 1952 in Helsinki en 1920 in Antwerp reggekry.
Lees alle vorige berigte oor die Olimpiese Spele op Maroela Media.
Drie beseer tydens ongeluk met ambulans
Welldone Caster, jy het koelkop gebly, ons is ongelooflik trots op jou en uit die vel uit bly vir jou!